井字過三關

簡稱過三關或者井字棋，係一種紙上遊戲，另外亦都有唔少由井字過三關衍生出嚟嘅遊戲，例如五字棋同蘋果棋。

玩法

呢個遊戲要求有兩個玩家，一個打圈，另一個人打叉。首先要喺一張紙上面劃個井字，喺井字嘅空位度，輪流畫叉 (X) 同圈 (O)。最先喺方格入面將打直，打橫或者打斜連成一線就算嬴。

策略

喺過三關入面，兩難即係無論對手落邊都輸。喺上面幅圖尾三嘅棋局入面，輪到X玩家行，佢如果落左邊邊位擋住O嘅直線，O玩家就可以落右上角連成3格斜線來赢。相反X玩家落右上角擋住O，就會好似幅圖嘅棋局咁輸。

事實上，遊戲入面先落嗰一方嘅係攻，而後一位玩家係防守。後嗰一位玩家必須要正確擋住先落嗰一方嘅攻勢先至可以迫和，而先落嗰一方就有機會可以嬴。

兩難方法嘅攻防 
先將井字過三關嘅棋盤分做九個位置：

我哋先假設X係後着，O係先着。O有三個開局嘅可能: 邊位、角位同中位。策略上嚟睇，O如果開角位有最大嘅可能贏，但係對於一個唔識完美玩法嘅人嚟講，開中位更加可能嬴：

O開角位局一：O1->X5->O9->X4->O6->X3->O7->X8->O2，將會和局。
O開角位局二：O1->X5->O9->X7->O3，O成功製造兩難。

O開中位局一：O5->X3->O7->X2/6O1/9，O成功製造兩難。
O開中位局二：O5->X6->O8->X2->O9，O成功製造兩難。

又好似以下呢段教一部電腦玩井字過三關嘅指令串噉：
如果有人有個「威脅」，噉就霸淨低嗰個格；否則，
如果有一個招係可以「分叉」並且製造兩個「威脅」嘅話，出嗰招；否則，
如果中間位冇人霸住，霸咗個中間位佢；否則，
如果對手霸咗個角落頭位，霸咗相反嗰個角落頭位佢；否則，
如果得嘅話，霸一個冇人霸嘅角落頭位；否則，
是但霸一個位。

攷

拎 
喺 Google.com 玩過三關
立體過四關

連子棋 
紙筆遊戲